b'\n_START_ARTICLE_\nNamizna igra\n_START_PARAGRAPH_\nNamizna igra je dru\xc5\xbeabna igra, ki se jo igra na mizi ali podobni ravni povr\xc5\xa1ini.\n_START_SECTION_\nTipi\xc4\x8dne zna\xc4\x8dilnosti namiznih iger\n_START_PARAGRAPH_\nEno namizno igro obi\xc4\x8dajno igra ve\xc4\x8d ljudi hkrati. Pri njih se pogosto uporablja kocko in karte._NEWLINE_Igre, ki se igrajo na posebni igralni plo\xc5\xa1\xc4\x8di, se imenujejo igre na deski. Skoraj vse namizne igre so strate\xc5\xa1ke (npr. pri voja\xc5\xa1ki namizni igri se ne me\xc4\x8duje igralec osebno, temve\xc4\x8d po igralni plo\xc5\xa1\xc4\x8di le razporedi vojake). Obstaja veliko tak\xc5\xa1nih namiznih iger (npr. Potapljanje ladjic), za katere ni potrebno kupiti igralne plo\xc5\xa1\xc4\x8de; tako igro se zlahka nari\xc5\xa1e na papir.\n_START_SECTION_\nZgodovina namiznih iger\n_START_PARAGRAPH_\nEna prvih priznanih namiznih iger je bila \xc5\xa1ah. Ta igra je znana tudi kot kraljevska igra. Kmalu nato se je pojavila namizna igra \xc5\xa0pansa (bolj znana kot Mlin), ter \xc4\x8clovek ne jezi se. Bolj miselne, poslovne ter voja\xc5\xa1ko osvajalne namizne igre so se pojavile v 20. stoletju (primer: Risk, Monopoli). Namizne igre obi\xc4\x8dajno nastajajo po avtorjevi lastni zamisli, v\xc4\x8dasih pa tudi po filmu ali knjigi (npr. Gospodar prstanov).'